कानून का जोर सजा पर नहीं, सुधार पर हो
अलवर| जनविचार मंच एवं जनवादी महिला समिति अलवर की ओर बुध विहार में संगठन कार्यालय पर “किशोर न्याय अधिनियम 2015 एवं महिला सुरक्षा” विषय पर संगोष्ठी का आयोजन शुक्रवार को किया गया। इसमें किशोर न्याय बोर्ड की सदस्य जनवादी महिला समिति की जिला अध्यक्ष रईसा खान ने कहा कि किशोर न्याय अधिनियम का मूल उद्देश्य भावना बाल अपचारियों का सुधार कर उन्हें समाज की मुख्य धारा में शामिल करना है। उन्होंने कहा कि राज्य सभा में पारित किशोर न्याय अधिनियम 2015 दरअसल निर्भया कांड जैसे जघन्य अपराधों के खिलाफ उभरे जनाक्रोश के दबाव में जल्दबाजी में पारित किया गया है। संगोष्ठी के मुख्य वक्ता किशोर न्याय बोर्ड अलवर के न्यायमित्र एडवोकेट आदर्श किशोर यादव ने कहा कि यह अधिनियम आनन-फानन में पास किया गया है। संगोष्ठी में शेरसिंह, किशनलाल खैरालिया, एडवोकेट रवि कुमार, सुषमा वर्मा सहित शिक्षा, विधि एवं सामाजिक कार्य से जुड़े अनेक कार्यकर्ताओं ने विचार रखे। इस मौके पर मनीषा नाहर, रीना आसीवाल, यामिनी सैनी, सरोज जाटव, हेमलता वर्मा, सपना सैनी सहित अनेक लोग उपस्थित थे। अध्यक्षता ऑल इंडिया लॉयर्स यूनियन अलवर के जिला संयोजक एडवोकेट शब्बीर खान एवं संचालन जन विचार मंच के सचिव डॉ. रमेश बैरवा ने किया
hin_Deva hin_Deva